f) Be to, Komisija taip pat ėmėsi iniciatyvos suderinti sankcijas už nusikalstamas veikas, susijusias su muitine, įskaitant cigarečių kontrabandą. Šiuo tikslu Komisija pateikė pasiūlymą dėl teisėkūros procedūra priimamo akto , dėl kurio šiuo metu derasi Taryba ir Europos Parlamentas. Be to, abiem teisėkūros institucijoms sudarius politinį susitarimą dėl naujos Direktyvos dėl baudžiamosios teisės priemonių kovai su Sąjungos finansiniams interesams kenkiančiu sukčiavimu , 2017 m. balandžio mėn. per pirmąjį svarstymą Taryba priėmė savo poziciją.

Be to, Komisija patvirtino visapusišką Kovos su teroristų finansavimu stiprinimo veiksmų planą . Vienas iš plano tikslų – nustatyti priemones, kuriomis būtų kriminalizuojamas pinigų plovimas parengiant bendras pinigų plovimo nusikalstamų veikų ir sankcijų apibrėžtis visoje ES .

d) Be to, Komisija šiuo metu atlieka biudžeto sistemos, ypač Direktyvos 2011/64/ES dėl akcizų, taikomų apdorotam tabakui, struktūros ir tarifų, galimo persvarstymo poveikio vertinimą. Išorinė vertinimo ataskaita padėjo nustatyti galimybes, kaip sumažinti administracinę naštą ir išlaidas valstybėms narėms ir ekonominės veiklos vykdytojams, sumažinti iškraipymus vidaus rinkoje ir paskatas, lemiančias neteisėtą prekybą tabako gaminiais. Komisija šiuo metu nagrinėja šių galimybių poveikį ir šioje srityje taip pat svarsto tabako gaminių apibrėžtis ir apmokestinimo tvarką visoje ES (1.1 veiksmas). Be to, Komisija svarsto, ar įtraukti žaliavinį tabaką į Direktyvoje 2011/64/ES numatytų akcizais apmokestinamų prekių taikymo sritį, nes dabar jis ten neįtrauktas. Taigi, šiuo metu žaliavinio tabako atžvilgiu neįmanoma pasinaudoti itin svarbiomis kovos su sukčiavimu priemonėmis (t. y. administraciniu bendradarbiavimu, keitimusi informacija ir akcizais apmokestinamų prekių gabenimo ir kontrolės sistema, arba EMCS).

c) ES taip pat sustiprino savo tiriamąsias priemones sukčiavimui muitinės ir akcizų srityje nustatyti, reformuodama Tarybos reglamentą (EB) Nr. 515/97 dėl administracinių institucijų tarpusavio pagalbos muitinės srityje . Naujuoju reglamentu tyrėjams sudaromos sąlygos palyginti fizinį konteinerių judėjimą su duomenimis apie importą ir tranzitą, taip pat su akcizais apmokestinamų prekių, ypač cigarečių, eksporto duomenimis. Reglamentu taip pat supaprastinamas iš kitų ES jurisdikcijų gautų įrodymų naudojimas administraciniuose ir teismų procesuose. Kai tik naujasis Sąjungos muitinės kodeksas (Kodeksas) bus iki galo įgyvendintas, pagal jį bus sukurta IT aplinka, padėsianti vykdyti veiksmingesnę, rizika pagrįstą muitinės kontrolę, taip pat ir cigarečių kontrabandos srityje.

2013 m. strategijoje raginama imtis tikslinių vidaus ir išorės priemonių siekiant stiprinti kovą su tarpvalstybine cigarečių ir kitų tabako gaminių kontrabanda. Svarbiausias šių priemonių tikslas – užtikrinti teisėto tiekimo grandinę, stiprinti vykdymo užtikrinimo priemones ir spręsti neteisėtos prekybos paskatų problemą. Galiausiai strategijoje pripažįstama, jog teritorinės nacionalinės teisės ribos netiesiogiai reiškia, kad, be nacionaliniu lygmeniu vykdomų priemonių, šį pasaulinį reiškinį galima tinkamai suvaldyti tik koordinuotais Europos ir tarptautinio lygmens veiksmais. To nepamirštant, nuo 2013 m. imtasi keleto svarbių priemonių:

Šia ataskaita įvykdomas 2013 m. Komisijos įsipareigojimas stebėti strategijos ir veiksmų plano įgyvendinimą, ypatingą dėmesį skiriant konkretiems problemą lemiantiems veiksniams. Ataskaitos B skirsnyje apžvelgiamos pagrindinės iniciatyvos, pradėtos įgyvendinti nuo 2013 m. strategijos pristatymo. C skirsnyje trumpai aprašoma esama padėtis neteisėtos prekybos rinkoje. D skirsnyje aptariama nuo to laiko įgyta patirtis ir pateikiama siūlymų tolesniems svarstymams.

Cigarečių kontrabanda Europoje jau kurį laiką kelia didelį susirūpinimą. Dėl neteisėtos prekybos tabako gaminiais cigaretės tampa prieinamos mažesnėmis kainomis negu tos, kurios nustatytos siekiant atgrasyti nuo rūkymo. Be to, neteisėti gaminiai paprastai neatitinka gaminių reglamentavimo, pvz., ženklinimo nuostatų. Dėl neteisėtos prekybos tabako gaminiais valstybės taip pat netenka nemažai pajamų: jeigu visos juodojoje rinkoje parduodamos cigaretės būtų parduodamos teisėtai, ES ir jos valstybių narių biudžetai kasmet pasipildytų apie 10 mlrd. EUR. Galiausiai ne mažiau svarbu tai, kad cigarečių kontrabanda yra Europos ir kitų šalių organizuotų nusikalstamų grupuočių pajamų šaltinis, ir esama požymių, kad kai kuriais atvejais ši kontrabanda susijusi ir su terorizmo finansavimu. Todėl siekiant užtikrinti ES saugumą taip pat itin svarbu kovoti su neteisėta prekyba tabako gaminiais.

2. Teisėsaugos institucijų ir agentūrų tarpusavio bendradarbiavimo stiprinimas

Svarbus 2013 m. strategijos elementas – stiprinti ES ir valstybių narių lygmens teisėsaugą ir stiprinti atitinkamų subjektų tarpusavio bendradarbiavimą.

a) Europos kovos su sukčiavimu tarnyba (OLAF) yra vienintelis ES tyrimo organas, skirtas ir ES biudžeto pajamoms, ir išlaidoms apsaugoti. Tarnybos vaidmuo apima sukčiavimo muitų srityje atvejų nustatymą ir tyrimą ir tarpvalstybinių kovos su kontrabanda operacijų koordinavimą. Persvarstytas Reglamentas (ES) Nr. 883/2013 , kuriuo reglamentuojamas OLAF darbas, grindžiamas patirtimi, įgyta nuo OLAF įkūrimo 1999 m. (3.1.19 veiksmas). Reglamentu kodifikuojama praeities patirtis ir sustiprinamas OLAF tiriamosios veiklos veiksmingumas. Reglamentu taip pat sudaromos geresnės OLAF ir jos partnerių bendradarbiavimo ir keitimosi informacija sąlygos. Nuo 2012 m. OLAF politikos formavimo ir tyrimo funkcijos yra aiškiai atskirtos. Sukurta speciali politikos grupė, pagrindinį dėmesį skirianti kovai su neteisėta prekyba tabako gaminiais. OLAF darbą šioje srityje remia ryšių palaikymo pareigūnai Ukrainoje, Kinijoje ir Jungtiniuose Arabų Emyratuose (3.2.10 veiksmas) – visos šios šalys yra svarbios kilmės ir tranzito šalys.

b) Reglamentu (ES) 2016/794 sustiprinta teisinė Europolo veiklos sistema; vykdymo užtikrinimo įgaliojimai lieka valstybėms narėms. Kova su neteisėta prekyba tabako gaminiais ir OLAF, ir Europolui tebėra vienas iš prioritetų, abi institucijos dabar stiprina savo dvišalį bendradarbiavimą. Jos, be kita ko, keičiasi duomenimis ir naudojasi viena kitos techniniais tinklais, kad abi institucijos galėtų viena kitą papildyti ir pasinaudoti viena kitos pranašumais (3.1.20 veiksmas). Taip pat diskutuojama, kaip sustiprinti Eurojustą (3.1.21 veiksmas).

c) Platesniu požiūriu neseniai imtasi stiprinti agentūrų tarpusavio bendradarbiavimą šioje srityje. Kaip parodyta toliau (žr. 3 punktą), OLAF, Europolo, FRONTEX, Muitinių bendradarbiavimo tarybos ir Interpolo pareigūnai reguliariai atlieka bendras operacijas (3.1.17, 3.1.18 veiksmai). Be to, 2013 m. ES sukūrė naują Europos sienų stebėjimo sistemą (EUROSUR), kuria siekiama gerinti valstybių narių informuotumą apie padėtį ir gebėjimą reaguoti kovojant su tarpvalstybiniu nusikalstamumu ir neteisėta migracija (3.1.22 veiksmas).

d) Komisija teikia valstybėms narėms techninę pagalbą operatyviniams ir žvalgybos pajėgumams stiprinti. Programai „Hercule III“ 2014–2020 m. laikotarpiu skirtas 104,9 mln. EUR biudžetas siekiant padėti atitinkamoms valstybių narių institucijoms kovoti su sukčiavimu, korupcija ir kita neteisėta veikla. Pagal programą „Hercule III“ remiami tokie veiksmai, kaip rentgeno aparatų pirkimas (jie padeda, pvz., aptikti sunkvežimiuose paslėptas cigaretes) ir kitos techninės įrangos pirkimas muitinėms, taip pat mokymo veikla siekiant keistis geriausia patirtimi. Be to, AFIS IT platforma (Komisijos kovos su sukčiavimu informacinė sistema) padeda vykdyti kitas valstybių narių iniciatyvas šioje srityje, pvz., bendras muitinių operacijas (žr. 3b punktą). Buvusios Graikijos specialios paskirties grupės veikimo laikotarpiu Komisija taip pat teikė Graikijos muitinei institucinę praktinę patirtį kovos su sukčiavimu klausimais (3.1.23 veiksmas).

3. Teisėsaugos stiprinimas: operatyvinė veikla, rizikos valdymas ir žvalgybinių duomenų rinkimas

Sėkmingus politikos veiksmus neteisėtai prekybai tabako gaminiais suvaldyti turi papildyti tvirta ir koordinuota teisėsaugos veikla.

a) ES teisėsaugos institucijos pradėjo aktyviau kovoti su neteisėta prekyba tabako gaminiais: nuo 2011 m. neteisėtų tabako gaminių (daugiausia cigarečių) buvo konfiskuojama vis mažiau, dabar šių konfiskacijų vėl daugėja. Valstybių narių duomenimis, konfiskuojamas kiekis padidėjo nuo 3,1 mlrd. 2013 m. iki 3,8 mlrd. 2015 m. (žr. 1 diagramą). Šie duomenys pirmiausia yra kasdienio nacionalinių institucijų darbo rezultatas. Per pastaruosius dvejus metus OLAF savo operacijomis prisidėjo prie daugiau nei milijardo cigarečių konfiskavimo.

1 diagrama. Bendrų cigarečių konfiskacijų raida Europos Sąjungoje 2005–2015 m.

b) Bendros muitinių operacijos yra tikslinės, koordinuojamos operatyvinės priemonės, kurias muitinės įgyvendina ribotą laiką, siekdamos kovoti su neteisėta tarpvalstybine prekyba. Be operatyvinių rezultatų, bendros muitinių operacijos labai padeda stiprinti tarpvalstybinį bendradarbiavimą ir kurti teisėsaugos institucijų tarpusavio pasitikėjimą valstybėse narėse. Nuo 2013 m. OLAF surengė ne vieną bendrą muitinių operaciją arba prie šių operacijų prisidėjo, jos buvo visiškai arba iš dalies skirtos kovai su neteisėta prekyba tabako gaminiais. Keletas iš šių operacijų (žr. 1 lentelę) buvo sutelktos prie ES rytinės sienos, nes apie pusė visų Europos Sąjungoje konfiskuojamų cigarečių konfiskuojamos to regiono valstybėse narėse (3.1.3, 3.1.7 veiksmai).

1 lentelė. Nuo 2013 m. visoje ES surengtos svarbiausios bendros muitinių operacijos

Metai Bendros muitinių operacijos pavadinimas Vadovauja Konfiskuota cigarečių 2013 m. Romoluk RO, OLAF 23 mln. 2013 m. Warehouse LT, OLAF 45 mln. 2014 m. Replica OLAF 130 mln. 2015 m. Baltica PL, OLAF 13 mln. 2015 m. Romoluk II RO, OLAF 3,74 mln. 2016 m. Magnum EE, OLAF 11 mln.

Be to, Komisija 2013 ir 2014 m. koordinavo DISMANTLE prioritetinius kontrolės veiksmus , taikydama bendrą rizikos valdymo sistemą su visomis ES valstybėmis narėmis. Veiksmai truko 12 mėnesių, juos vykdant buvo konfiskuota 816 mln. cigarečių ir, remiantis duomenimis, buvo pateiktos tam tikros konkrečios rekomendacijos, kaip geriau nustatyti su kontrabandinių akcizais apmokestinamų prekių keliama rizika susijusius tikslus (3.1.2 veiksmas). 2015 ir 2016 m. OLAF taip pat rėmė HANSA bendrų veiksmų dieną, kurią valstybės narės kartu su Europolu įgyvendino kaip ES kovos su sunkiu ir organizuotu nusikalstamumu politikos ciklo kovos su sukčiavimu akcizų srityje prioritetą .

c) Be šios operatyvinės veiklos Europoje, vykdomi ir pasauliniai veiksmai. Apie 100 muitinės administracijų dalyvavo Muitinių bendradarbiavimo tarybos inicijuotose ir koordinuojamose operacijose GRYPHON I ir II (2014 m. ir, remiant OLAF ir Europolui, dar kartą 2016 m.). Per šias operacijas visame pasaulyje buvo konfiskuota apie 1,39 mlrd. cigarečių, 287 000 cigarų ir keli šimtai tonų kitų tabako gaminių. Taip pat buvo konfiskuotos kelios mašinos ir jų dalys, naudojamos cigaretėms gaminti, taip pat 12 mln. akcizų spaudų. Buvo likviduoti keli neteisėti tabako gaminių fabrikai, per šias dvi operacijas buvo suimta daugiau kaip 150 dalyvavusių asmenų.

d) Muitinės taip pat suintensyvino pastangas geriau išnagrinėti neteisėtų tabako gaminių rinkos tendencijas. 2014 m. susitiko ekspertai, siekdami aptarti būdus, kaip stiprinti duomenų apie konfiskacijas rinkimą (3.1.12 veiksmas). Šios pastangos kartu su naujomis ir patobulintomis priemonėmis suteikė aiškesnį vaizdą apie konfiskacijas visame žemyne (3.1.11, 3.1.10 veiksmai).

e) Kai muitinės konfiskuoja cigaretes, dažnai sunku konkrečias konfiskacijas susieti su kitomis tos pačios neteisėtos siuntos cigaretėmis, konfiskuotomis kitoje vietoje. Šiuo klausimu analitinę pagalbą tyrėjams gali suteikti muitinių laboratorijos. Šiuo klausimu 2015 m. Komisijos Jungtinis tyrimų centras įsteigė laboratoriją konfiskuotų bet kurios rūšies cigarečių nepriklausomai analizei atlikti. Laboratorija taip pat yra skirta tikrinimo uždaviniams atlikti įgyvendinant kovos su sukčiavimu susitarimus su trimis didžiaisiais tabako gaminių gamintojais (3.1.8, 3.1.9 veiksmai).

4. Glaudesnis dvišalis bendradarbiavimas su pagrindinėmis kilmės ir tranzito šalimis

Siekdama gerinti tarpvalstybinį koordinavimą ir bendradarbiavimą kovojant su neteisėta prekyba tabako gaminiais, Komisija taip pat dvišaliu pagrindu bendradarbiavo su pagrindinėmis kilmės ir tranzito šalimis: